Ministru kabineta noteikumu „Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75) (izsludināti Valsts sekretāru 2017. gada 28. septembra sanāksmē (VSS – 1015)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Labklājības ministrijas virzītajiem grozījumiem MK noteikumos Nr. 75, ir nepieciešams veikt atbilstošus grozījumus MK 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumu projekts), precizējot 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” (turpmāk – 7.2.1.1. specifiskā atbalsta mērķa pasākums) ietvaros atbalstāmo darbību īstenošanas nosacījumus, tai skaitā: 1) **paredzot iespēju izglītības iestādēm,** kurām piešķirts profesionālās izglītības kompetences centra statuss (*MK noteikumu projekta 5. un 9. punkts*), **īstenot:**a) **atsevišķas profesionālās tālākizglītības un profesionālās pilnveides izglītības programmas**, kuras apstiprinās labklājības ministra izveidota komisija, kuras viena no funkcijām būs noteikt arī minētajās izglītības programmās iesaistāmo bezdarbnieku pazīmes. Atsevišķu izglītības programmu īstenošana ārpus kupona metodes nepieciešama, jo tās neīsteno privātās izglītības iestādes, taču šo programmu īstenošanu varētu nodrošināt profesionālās izglītības iestādes, kurām piešķirts profesionālās izglītības kompetences centra statuss un kurām ir materiāltehniskais nodrošinājums šādu izglītības programmu īstenošanai;b) **modulārās profesionālās tālākizglītības un profesionālās pilnveides izglītības programmas.**  Modulārā pieeja profesionālajā izglītībā ļauj ātrāk un elastīgāk reaģēt uz uzņēmumos gaidāmo vajadzību pieaugumu pēc jaunām prasmēm un iemaņām, vienlaikus ļaujot jauniešiem bezdarbniekiem apgūt arī īsāka un koncentrētāka satura tālākizglītības programmas, ko piedāvā valsts un privātās izglītības iestādes. Modulārā profesionālā izglītība ietver vienu vai vairāku profesionālās tālākizglītības vai profesionālās pilnveides izglītības programmu moduļu apguvi, atbilstoši profesionālās kvalifikācijas prasībās noteiktajām profesionālajām kompetencēm, prasmēm un zināšanām. Modulāro profesionālo izglītības programmu īstenošanas izmaksas sedz proporcionāli modulī paredzētajām mācību stundu skaitam un stundas likmei, atbilstoši konkrētās apmācību programmas maksimālajām izmaksām (kupona izmaksām). Kopumā modulārās profesionālās izglītības īstenošanai nav būtiska ietekme uz apmācību pasākumiem paredzēto finansējumu, jo plānots, ka daļa no jauniešiem bezdarbniekiem, tā vietā, lai apgūtu atsevišķu profesionālās izglītības programmu, izvēlēsies veikt profesionālās izglītības apgūšanu pēc modulārās pieejas.2) **papildinot, ka** **izsniedz valsts valodas prasmes apliecību** **jauniešiem bezdarbniekiem**,kuri ir nokārtojuši valsts valodas prasmes pārbaudes eksāmenu, atbilstoši MK 2009. gada 7. jūlija noteikumiem Nr. 733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” (*MK noteikumu projekta 2. punkts*).3) tehniski **precizējot iesaistes nosacījumus atbalstāmajā darbībā** “Subsidētās darba vietas jauniešiem bezdarbniekiem (pasākumi noteiktām personu grupām)”, papildinot ar informāciju, ka persona ir uzskatāma par ilgstošo bezdarbnieku, ja sešu mēnešu periodā nav bijusi uzskatāma par darba ņēmēju vai pašnodarbināto personu, atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma (*MK noteikumu projekta 1. punkts*). Grozījumi ierosināti, lai nodrošinātu vienotu/skaidru tiesību normas interpretāciju, tai skaitā ievērojot Bezdarbnieku un darba meklētāju atbalsta likuma 12. panta 1. daļas 1. punktu. Minētās izmaiņas ir tehniska rakstura, tās nemaina 7.2.1.1. specifiskā atbalsta mērķa pasākuma ietvaros plānotās projekta izmaksas un to apmērus jauniešu bezdarbnieku atbalstam.Vienlaikus, lainodrošinātu vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu un izvairītos no nepieciešamības izmaiņu gadījumā grozīt MK noteikumus attiecībā uz nosacījumiem, kas ir atrunāti citos normatīvos aktos, MK noteikumu projekts paredz svītrot normas, kas ir atrunātas MK noteikumos Nr. 75 (*MK noteikumu projekta 3. - 4. punkts, 6. - 8. punkts*). |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | Ar MK noteikumu projektu ierosinātās izmaiņas 7.2.1.1. specifiskā atbalsta mērķa pasākuma projekta īstenošanas nosacījumos attiecināmas no minēto MK noteikumu grozījumu spēkā stāšanās dienas, izņemot gadījumus, kad ir nepieciešams veikt atbilstošus precizējumus projektā (tādā gadījumā – pēc MK noteikumu spēkā stāšanās Labklājības ministrija kā atbildīgā iestāde aicinās finansējuma saņēmēju iesniegt atbilstošus grozījumus projektā). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 7.2.1. specifiskā atbalsta mērķa mērķa grupa ir jaunieši, kuri nemācās un nav nodarbināti līdz 29 gadu vecumam (ieskaitot), prioritāri atbalstu sniedzot mērķa grupai vecumā no 15 līdz 24 gadi (ieskaitot) (atbilstoši Nodarbinātības valsts aģentūras statistikas datiem, 2017. gada jūnija beigās 12 035 jeb 18,0% no bezdarbnieku kopskaita bija bezdarbnieki vecumā no 15 līdz 29 gadiem, savukārt 4 565 jeb 6,8% no bezdarbnieku kopskaita bija jaunieši bezdarbnieki vecumā no 15 līdz 24 gadiem). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., finansējuma saņēmējiem un mērķa grupai) MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu pieņemšanas MK 2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti Valsts sekretāru 2017. gada 28. septembra sanāksmē (VSS – 1015)). |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 27. septembra līdz 2017. gada 13. oktobrim aicinot sabiedrības pārstāvjus sniegt viedokli par MK noteikumu projektu tā izstrādes stadijā: 1) rakstiski, nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde, Nodarbinātības valsts aģentūra un Valsts izglītības un attīstības aģentūra kā finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas III un V sadaļu neskar.*

Labklājības ministrs J.Reirs

Labklājības ministrijas valsts sekretārs I.Alliks

09.10.2017. 14:44

1266

K.Korsaka, 67021565

Karina.Korsaka@lm.gov.lv